**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IV. volebné obdobie**

Číslo: 2339/2009

### 1315a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu**  **zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1776 z 2. decembra 2009 pridelila  **vládny návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315)** na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre financie, rozpočet a menu**

**a**

**Výboru Národnej rady Slovenskej republiky pre verejnú správu a regionálny rozvoj;**

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 794 z 26. januára 2010 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre financie, rozpočet a menu uznesením č. 642 z  27 januára 2010 s vládnym návrhom zákona **súhlasil** a odporučil ho Národnej rade Slovenskej republiky **schváliťs pripomienkami.**

Výbor Národnej rady Slovenskej republiky pre verejnú správu a regionálny rozvoj uznesením č. 334 z 29. januára 2010 s vládnym návrhom zákona **súhlasil** a odporučil ho Národnej rade Slovenskej republiky **schváliťs pripomienkami.**

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplývajú tiekto pozmeňujúce a doplňujúce návrhy:

**K čl. I**

1. Za 1. bod sa vkladá nový 2. bod, ktorý znie:

„ 2. V § 2a ods. 2 v úvodnej vete sa slová „výsledkoch hlasovania obyvateľov zlučovaných obcí“ nahrádzajú slovami „výsledkoch miestneho referenda zlučovaných obcí“.“

Doterajšie body 2 až 85 sa označujú ako body 3 až 86.

Ide o zosúladenie terminológie v zákone, kde sa slová „hlasovanie obyvateľov obce“ nahrádzajú slovami „miestne referendum“ (podľa § 11a obecné zastupiteľstvo v otázke zlúčenia obcí vyhlasuje miestne referendum).

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

**Gestorský výbor odporúča schváliť.**

2.V  6. bodesa slová „Napríklad zákon č. 666/2004 Z. z. o ochrane pred povodňami v znení

neskorších predpisov.“ Nahrádzajú slovami „ Napríklad zákon č. 7/2010 Z. z. o ochrane

pred povodňami.“.

Ide o zmenu navrhovanej citácie v poznámke pod čiarou k odkazu 4 vzhľadom na prijatie nového zákona o ochrane pred povodňami 2. decembra 2009.

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

**Gestorský výbor odporúča schváliť.**

3. V 36. bode sa na konci pripája veta:

„Zároveň sa vypúšťajú poznámky pod čiarou k odkazom 13,14 a 14a“.

Ide o úpravu z hľadiska legislatívnej techniky podľa Legislatívnych pravidiel tvorby zákonov č. 19/1997 Z. z.. Keďže sa vkladá nové znenie § 13 ods. 5 je potrebné spolu so zrušením odkazov 13,14 a 14a, vypustiť aj poznámky pod čiarou k týmto odkazom.

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

**Gestorský výbor odporúča schváliť.**

**K čl. III.**

4. V úvodnej vete sa písmeno „a“ nahrádza čiarkou a za slová „zákona č.520/2008 Z.z.“ sa vkladajú slova „a zákona č. 400/2009 Z.z.“.

Ide o legislatívno-technickú pripomienku doplnenia úvodnej vety o ďalšiu novelu zákona.

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

**Gestorský výbor odporúča schváliť.**

**K čl. IV.**

5. V úvodnej vete sa písmeno „a“ nahrádza čiarkou a slová „zákona č.291/2009 Z.z. sa dopĺňa“ nahrádzajú slovami „nálezu Ústavného súdu Slovenskej republiky č. 290/2009 Z.z. a zákona č. 291/2009 Z.z. sa mení“.

Ide o legislatívno-technickú pripomienku úpravy úvodnej vety, keďže nejde o doplnenie ale o zmenu zákona a doplnenie o nález Ústavného súdu Slovenskej republiky.

Výbor NR SR pre financie, rozpočet a menu

Výbor NR SR pre verejnú správu a regionálny rozvoj

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

Gestorský výbor o pozmeňujúcich a doplňujúcich návrhoch odporúča hlasovať:

a) hlasovať spoločne o bodoch 1 až 5 s odporúčaním gestorského výboru **schváliť**.

**VI.**

Gestorský výbor na základe stanovísk výborov k **vládnemu návrhu** **zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315)** vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **vládny návrh** **zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315)** v znení schválených pozmeňujúcich a doplňujúcich návrhov uvedených v tejto správe a prednesených v rozprave **s c h v á l i ť.**

Spoločná správa výborov Národnej rady Slovenskej republiky o **vládnom návrhu** **zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 1315a)** bola schválená v  druhom čítaní uznesením gestorského výboru č. 342 z 29. januára 2010.Výbor určil poslanca **Tibora C A B A J A**  za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky,
2. navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Tibor Ca b a j, v.r.**

predseda

Výboru NR SR pre verejnú správu

a regionálny rozvoj

V Bratislave 29. januára 2010